PITTSBURŠKA BOLNIŠNICA
ČETRTA URA 10.00 - 11.00
V svojem elementu je.
Kaj počne?
Starodavni ritual, s katerim se želi obogatiti
na račun trenutnega stanja v Westbridgeu.
Kdor ugane razlog za črni alarm, dobi denar.
Zanimivo.
Tega na veteranski nismo počeli. - Ja.
Si zraven? - Seveda.
Kaj praviš?
Stavim na poplavo.
Tri ure bodo zaprti, dobili bomo 20 pacientov.
Poplava, štiri ure in 30 pacientov.
V redu.
Očitno imaš konkurenco.
Očitno res.
Ekipa, dovolj heca. Ljudi moramo oskrbeti.
Boš vpoklical Langdona za dodatno pomoč?
Ne. Ne bo treba.
Bomo zmogli brez njega. - Ti si šef, šef.
Daniel Ortiz...
Naslednji.
Živjo.
Zdravnik mi je rekel, naj dajem to olje na oko za 20 minut.
To je bilo pred dvema urama.
Res smo zaposleni, vas pokličemo.
Mojbog. Prav, kdaj?
Preverila bom. Poslušajte naznanila.
Hvala. - Naslednji.
Živjo. Menda so brata pripeljali sem.
Jackson Davis.
Imate osebno? - Ja.
Njegova sestra sem, Jada Davis.
Žal mi je, ampak...
Menda ga je pripeljala policija s kampusa.
Na faksu je prišlo do pretepa.
Je v redu? Je tukaj? - Ne vem.
Samo povejte, ali je vaš pacient?
Preverila bom. Sedite, vam sporočim.
V redu.
Naslednji.
Ima Harlow zdaj vrtoglavico?
Ni tako hudo kot prej, a me še vedno boli glava.
Zdaj pa še želodec.
Kaj je pojedla, preden je vzela ibuprofen?
Zajtrk ni ravno...
Zajtrka ne mara preveč.
Lahko mi gledate v oči.
Ne grizem.
Žal mi je.
Najprej bomo pregledali kri.
Bo dojenčica iz stranišča v redu?
Ja.
Dobre novice.
Bris nosnice je negativen za kovid, gripo in RSV.
A veliko drugih virusov povzroča kašelj.
Kakšna sreča.
Lahko snamete masko.
Kisik je pri 91.
Kisik je nižji kot pred dvema urama,
temperatura pa je narasla na 39,1.
Dali vam bomo paracetamol.
Ste bili danes zunaj? Zadušljivo je.
Mogoče zaradi vročine,
a vas bomo peljali v operacijsko za polni pregled.
Mi ne morete predpisati zdravil?
Gotovo sem samo prehlajena.
Se vam kam mudi? - V službo.
Vem, sobota je.
Nisem si vzela prosto od...
No, vaš praznični vikend se začenja zdaj.
Hej, Javadi.
Kaj boš počela za rojstni dan?
Kdo ti je rekel? - Slišala sem.
Nič. Nerada ga praznujem.
Samo enkrat dopolniš 21 let.
Rojstni dan imaš?
Potem si rak, kajne?
Ne bi rekla, da te zanima astrologija.
Preveč se družim s Santos.
Pa se res. - Kako vama to uspe?
Živita in delata skupaj?
Ta križ nosim sama.
Živeti pri starših je huje.
Ne vem. Več let ne živim doma.
Malce jih pogrešam.
To se vidi. Veliko časa preživiš na tisti kmetiji.
"Kmetiji"?
Se spomniš kmeta z opeklinami od lani?
Eksplozija propana, umrl je na intenzivni?
Ja, to je bilo žalostno.
Tip se igra fotra z njegovo vdovo in dojenčkom.
Slabo.
Ni tako, kot se sliši.
Amy pomagam na kmetiji po smrti moža.
Prijatelja sva.
Samo prijatelja. - Itak.
Samo prijatelja s kmečkimi dodatki.
Kaj so kmečki dodatki?
Uporabi svojo domišljijo.
Si kdaj videla molznik?
Nehajmo govoriti o tem.
Dva pacienta iz Westbridgea smo že dobili,
bolečine v prsih in trebuhu.
Robby vas kliče na pomoč.
Hvala. - Gremo.
Dr. Santos. Kako napredujejo izvidi?
Napredujejo.
Brez izvidov
lahko pride do lukenj pri nadaljnji obravnavi.
In zakasni poračun.
Tega pa res nočem.
Pravočasna dokumentacija je ključna.
Uredi to pred koncem izmene.
Velja. - Dobro.
Da ne boš ponavljala leta zaradi tega.
Pizda.
Mojbog, kako soparno.
Če pa je.
Kaj je v Westbridgeu? - Zaprli so,
zato bomo prevzeli njihove reševalne prevoze.
Ko da praznični vikend ni dovolj.
Torej, dr. Al-Hashimi...
Ja?
Nam je všeč?
Zdi se mi kul za zdaj.
Specialistko obrekuješ pri specialistu?
Dr. Robbyju je vseeno. A ne?
Lep motor, mimogrede.
Hvala. - Ja.
Pamela Perry, 48,
trebušne bolečine z bruhanjem, po zaužitju mehiške hrane z jajci.
Tlak 108/64. Utrip 98.
Dober kisik. - Ja.
Dajmo ji Zofran in liter fiziološke.
Velja. - Whitaker.
Kako ste, ga Perry?
Ne dobro.
Kdo pa je to?
Jean Samba, 54, bolečine v levem prsnem košu.
Ima visok tlak, jemlje lisonipril in Crestor.
Za bolečine smo dali nitroglicerin.
Dobri znaki, ni STEMI-ja na EKG-ju.
Dali smo mu aspirin 324 mg.
Cel pregled bomo izvedli.
Če bom umrl, Bog daj, da bom videl nebesa.
Načrt? - Ponovimo EKG,
troponin, sprejem za angino pektoris.
Preveri embolijo, disekcijo aorte. - Seveda.
Zveni dobro. Pridem za vami.
PITTSBURGH REŠEVALNI PREVOZ
Kdo pa je tukaj? - Vince Cole, 23,
padel je skozi steklen strop
z višine 3 metrov, na praproti.
Ima glavobol, ponavlja vprašanja
in se odziva na bolečino. - Več ureznin zaradi stekla.
Tlak 118/72. Utrip 98.
Kisik 99 pri 5 litrih.
Ni zdravil, alergij.
Vince, kako se je to zgodilo?
Vince?
Ste bili z njim?
Ja, na parkourju sva bila in je skočil predaleč.
Skakala sta s stavb? Ljudje to še počno?
Skoraj bi bil olimpijski šport.
Zdaj vemo, zakaj ni.
Zenici enakomerni, reaktivni. - Kaj imaš?
Padec s treh metrov, nepriseben. - Visoko.
3 metri so meja za aktivacijo urgence.
3 metri, 10-% smrtnost.
0 %, vse nad 0 % nas mora skrbeti.
Nekdo je nadležen, a to nisem jaz.
Rekla si dva. En manjka.
Saj sem ti poslala pomoč.
Ena, dve, tri.
Hvala, ekipa. Lepo vas je videti.
Prinesite EFAST.
Ogilvie, Joy, GLK, prosim.
Odprite oči, gospod.
Dve za oči in verbalno.
Dober pljučni dvig obojestransko. - Joy, končaj GLK.
Stisnite roko.
Štiri za motorne.
Kisik 99. Utrip 102. Tlak 114/78.
EFAST je negativen. - Lepo.
A snemamo dokumentarec?
Ne smete snemati.
Imamo zakone za zasebnost. Kaj je z vašo roko?
Porezala sem si jo.
Lahko nekdo pospremi režiserko do čakalnice
in jo prijavi na triažo?
Skupaj ustvarjava film.
Imam privolitev, da vse posnamem za TikTok.
Odložite kamero.
Morava objaviti posnetek za praznik.
Res mi ni mar za to.
Sean, jo lahko pospremiš ven?
Nekdo bo prišel do vas, ko bo stabilen. Hvala.
Jaz bi jo pustila, če bi lepo vprašala.
Kako kaže na kirurgiji?
Že imate koga iz Westbridgea?
Ne še, a gotovo so na poti.
Sken od glave do medenice. Čim prej na CT.
Nima refleksa bruhanja. Intubirajmo pred CT-jem.
Lahko jaz?
Pišem dnevnik postopkov,
pa rabim več intubacij na tej rotaciji.
Če bo dr. McKay spremljala.
Seveda.
Rabim sesanje.
Cevka 8 mm, etomidat in suks, ETCO2.
Ambiciozno.
Spominja me na nekoga.
Nehaj.
Oprosti. - Sveže natisnjeno.
V redu.
Brez STEMI-ja, ni potrebe za takojšnji kateter.
Naročila so vnesena.
Daj še en nitroglicerin in sporoči, ko dobiš troponin.
Hej, Jesse?
Lahko to ponoviš, a s sondami na hrbtu?
Zakaj?
T-valovi so visoki, pri anteriorni ST-depresiji.
ST-depresija je pogosta.
Mogoče gre za posteriorno MI.
Naj potrdi specialist, pa bomo naredili.
Hvala.
Če ima normalen CT, bo rabil lumbalno punkcijo.
Velja.
Dr. Al-Hashimi.
To je Jada Davis, Jacksonova sestra.
Hvala. Živjo.
Je v redu? Zakaj spi?
Ni sodeloval, ko je prispel, zato smo ga uspavali.
"Ni sodeloval"?
To ni značilno zanj. Kaj se je zgodilo?
Še vedno ugotavljamo potek.
Privedel ga je kampusni varnostnik,
ki ga je s taserjem... - S taserjem?
...ker je bil nasilen. - Kako to mislite?
Oskrbeli smo ga,
zdaj pa skušamo razumeti, zakaj je bil tako razburjen.
To mu res ne zveni podobno.
Test na droge je bil negativen,
zdaj bomo naredili CT glave
glede nepravilnosti.
Lahko grem z njim?
Ne morete z njim v sobo s CT-jem, lahko pa počakate, da se vrne.
Potem se pogovorimo naprej.
Prav.
Svojo prvo intubacijo sem izvedel.
Super, stari. - Kak bedak.
Imaš sekundo? - Kaj pa je?
EKG na mojem pacientu ne kaže na STEMI,
a anteriorne sonde bi lahko nakazale posteriorno MI.
Se strinjam. - Ponovil bi EKG
s sondami na hrbtu.
V7 do V9, dobra ideja. - Hvala.
Dr. Robby je potrdil sonde na hrbtu.
Oprosti, septičnega pacienta moram prevzeti.
Ja.
Danes pa je divje.
Ura je 10.15, komaj začelo se je.
Tamle je.
Dr. Mohan, to je Lorrie Diaz, Orlandova žena.
Hvala, Perlah. - Hvala.
Živjo, ga. Diaz. Odpeljala vas bom k možu.
Žal mi je, da si bila sama tu.
Zamudila sem avtobus in...
V glavnem...
Hej.
Kako sem prišel sem?
Padli ste na gradbišču.
Sodelavec vas je pripeljal.
Boljše je že, a se ne spomni ničesar.
To je pogosto pri pretresu ali DKA-ju.
DKA?
To je resen zaplet moževega diabetesa.
Kako resen? Lahko gre domov?
Moramo mu očistiti ketone iz krvi.
Nekaj časa bo na inzulinski infuziji,
dokler se stvari ne umirijo.
Najbolje, če ostane tukaj.
V redu je, mami.
Dobro kaže, ga. Diaz.
Stanje se mu bo izboljšalo.
Sladkor sem mu prišel izmerit.
Se lahko pogovoriva? - Seveda.
Stvar je taka...
Nimamo zavarovanja.
Mislim, da si tega ne moremo privoščiti.
Poklicala bom svetovalko za primere, Noelle Hastings.
Je strokovnjakinja za zavarovanja.
Mogoče vam lahko ponudi rešitev.
Ja? - Hvala.
Sranje.
Kaj je narobe? - Elektrode ne držijo.
Se lahko uležem?
Utrujen sem. - Takoj, ko končamo.
Whitaker, Louie je pripravljen za čiščenje zoba.
Super. Imam težave z elektrodami.
Seveda.
Tole poskusi.
Ja. Seveda.
Misliš, da bi lahko...
Vas lahko namažem z lepilom?
Seveda.
Če že morate podaljšati neizogibno, pa dajte.
Pozneje boste spet legli.
Olje ni nič pomagalo.
To sem vam rekla.
Kaj pa zdaj?
Lahko počakate teden ali dva, da lepilo razpade.
Nocoj prirejam zabavo.
Ne morem biti taka.
Druga možnost je, da vam skrajšam trepalnice.
Tako bo lepilo izgubilo moč.
Dajva.
Ulezite se.
Držite glavo čisto pri miru in zaprite oči.
Očesa ne morem odpreti.
Zato sem tu.
Mislil sem tudi drugo oko.
No, takole.
Super, g. Samba. Končala sva.
Malce sem omotičen.
Takoj vas položim.
Porkadrek.
Dvig ST, V7, V8, V9.
Posteriorni STEMI.
Kaj je to?
Najhujši možen infarkt.
G. Samba?
Pomoč rabim.
V-tahikardija brez utripa. Začni kompresije.
Polnim na 200.
Umakni se.
Nadaljuj kompresije.
STEMI. Posterioren. - Dobro si ujel.
Si položil podloge? - Za vsak primer.
Ustavi kompresije.
Normalen sinus. - V redu.
Močan utrip. Preveri tlak.
Pripravimo ga za kateter.
G. Samba.
Vse bo v redu. Ne boste še šli v nebesa.
Dobro si to ujel, Whitaker.
Hvala.
Je pacient kdaj flirtal s tabo?
Seveda. Zakaj?
Tip od zjutraj.
Sicer je bil kriminalec, a vseeno,
luštno me je zamotil pred zaslišanjem.
Te še kar skrbi? - Ja. Odštevam ure.
Pet ur še, če te zanima.
Živjo, ga. Ronson.
Kar Phylicia mi recite.
Phylicia, sem dr. King.
To je kolegica, dr. Santos.
Zakaj ste prišli?
Več dni že hudo kašljam.
Kadite? A karkoli izkašljujete? Vas boli v prsnem košu?
Ne, ne in ne.
Mislim, da sem se okužila v službi.
Virus je krožil. - Kje pa delate?
V poslovodstvu pri PNC Bank. - Nagnite se naprej.
Mogoče je pisarniški virus.
Ali pa fitnes. Ves čas sem tam.
Boš kaj vprašala, dr. Santos?
Kaj?
Bi kaj vprašala pacienta?
Ne, v redu je.
Kaj si slišala?
Mogoče rahlo pokanje desno spodaj.
Na rentgen pljuč vas bomo dali.
Bo trajalo dolgo? Mogoče lahko grem še v pisarno.
Ne bi smelo.
Lahko napišeš naročila. - Ja.
Kako nam gre?
To je res super.
Vsekakor vredno 200.000 $ študentskega kredita.
Za površinske uporabi steri-strip. Za bolj globoke Dermabond.
Kako veš, da je treba šivati, Joy?
Če so robovi zelo napeti.
Nisem vedela, da ti je ime Joy.
Bom staršem rekla, da so ujeli modno muho.
CT glave, vratu, prsnega koša, abdomna in medenice.
Preliminarno vse normalno. - Srečnež.
Malce pušča.
Pritisni za dve minuti. Lidokain in epi, če ne deluje.
Smo oddali naročila za kirurgijo? - Pizda!
Kaj? - Tole.
Irigacijska fiziološka. - Samo majhen rez je.
To je službena izpostavitev krvi,
kar pomeni, da si pacientka. - Resno?
Igla? - Steklo.
Izvoli. - Hvala.
Tip nima nobenih izvidov. Ne vemo glede HIV-a in hepatitisa.
Bom naročila pregled, protitelesa HIV, hep-B površinsko in hep-C.
Rabi zdravila po izpostavljenosti. - Mogoče ne.
Za službeno izpostavljenost traja HIV test uro ali dve.
Subkutana rana zaradi vboda.
Ni tveganja za sklepe ali mišice.
Imej dvignjeno, pritisk in povoj.
Vzemi PEP, če hočeš, dokler čakaš na rezultate.
Začni z izvidom, jaz pa grem po sestro, da ti vzame kri.
Super.
Očitno jih pride še nekaj iz Westbridgea.
Že imamo oceno, kako dolgo jih ne bo? - Ne.
Mogoče bi vpoklical dr. Langdona?
Ne, ne.
Prvi dan je nazaj, hočem, da se počasi navadi.
Razumem. Bom pozorna na to.
Hvala lepa.
Bi rad spremenil stavo?
Ravno tehtam možnosti.
Ne skrbi. S svojim dobitkom ti bom častila pijačo.
Brat bo kmalu nazaj.
Na CT-ju je trajalo malce dlje.
Me mora skrbeti?
Počakajmo na rezultate.
To je res...
To je res čudno.
Sploh ni podobno mojemu bratu.
Je najbolj prijazen človek, kar jih poznam.
Nikoli se ne razjezi. Nikoli ne kriči.
Se mu ni nikoli zgodilo kaj takega?
Ne. Ne da bi vedela.
V super vezi je.
In pravo študira, ker bi rad pomagal ljudem.
Vedno mi govori, naj sledim sanjam,
čeprav bi me zaradi tega starši razdedinili.
Jih naj pokličem?
To bi bilo dobro.
Lahko je resno.
Hvala.
Novi radiolog je res seksi. - V redu.
Njegov CT glave je normalen, tako kot kri in urin.
Kaj je narobe z njim?
Nismo še prepričani.
Še en pregled obstaja, lumbalna punkcija.
Mogoče gre za okužbo tekočine okrog možganov,
virusni encefalitis.
Lahko povzroči tudi spremenjeno mentalno stanje in zmedenost.
Ga lahko pozdravite, če ima to?
Ja.
V redu.
Po dr. Al-Hashimi grem, da bova skupaj izvedli.
Hvala. - Seveda.
Kot smo mislili.
Coccygis ste si zlomili.
Trtica.
Ti delci bi morali biti poravnani s tem delom.
Me morate operirati? - Ne, ne.
To se bo zacelilo samo, a bo trajalo šest tednov.
Šest tednov?
Vsak vikend sem zmenjen za večerjo.
Saj jih ne bo treba odpovedati.
Večerja se začne pri Pino's, najboljši italijanski restavraciji.
Potem sledi pijača pri meni,
potem pa zajtrk v postelji.
V redu.
V tem primeru boste morali počivati.
Moje največje veselje so druženja.
Lahko še kaj naredite?
Obstaja postopek, da zlom poravnamo.
Da se hitreje zaceli. - To je že bolje.
Bo precej bolelo,
ampak samo za trenutek. - Bom prenesel.
Prav. Potem pa nazaj v haljo.
Kako gre?
Zdaj bolje.
Rentgen vaše noge imam.
Ni zlomljena.
Tako da kompresija, led, počitek in držite dvignjeno,
po potrebi vzemite ibuprofen.
To je to?
Če vas otežitev preveč boli,
vam lahko za dan ali dva damo bergle.
Torej vas ne bom več videl.
Kot pacient ne, a me je veselilo, Brian.
Enako, dr. McKay.
Veste, nocoj sem si hotela
ogledati nekaj umetniških galerij v Lawrencevillu.
Ste bili v tisti na Butlerjevi?
Ne. Sem hotela iti. Mogoče ob 21?
V redu.
Kul. - Kul.
Stari, oživljal sem tipa, ki skače parkour in intubiral STEMI.
Mislim, da zmorem.
Najbolje, če prvega opazuješ.
Kako je zob?
Ves obraz imam otopel.
Tako mi je všeč.
V redu.
Imamo odstopajočo dlesen pri...
Zobu 23, stranskem sekalcu.
S podaljškom do...
Apikalnega abscesa.
Tako je. - Mali je brihten.
Priklopi Yankauer za retrakcijo dlesni.
Louie, to je začasna rešitev.
Zob vam bodo morali izpuliti.
Mi boste našli nekoga?
Lahko govorite z Dylanom.
Je dr. Collins kje blizu?
Ona mi vedno pomaga.
Dr. Collins je končala specializacijo
in sprejela službo v Portlandu kot specialistka.
Portland? - Ja.
Mislim, da je od tam.
Dojenčka bo posvojila. Hotela je biti bliže družini.
To je lepo.
Pripravljeni smo. - V redu. Si?
Prav, 3 ccm injekcija.
Z iglo 20G vstopam v najbolj sočen del
in ciljam apeks.
Pošljemo to v analizo?
Ne. Penicilin nekaj dni.
Vbodi v usta so po stari šoli.
Kot jaz.
Oba starša delata, a nihče nima zavarovanja?
Orlando in žena imata več služb za krajši čas,
ki ne nudijo zavarovanja.
Sta upravičena za Medicaid? - Žal ne,
ker njuni skupni prihodki
presegajo mejno vrednost za petčlansko družino.
Torej preveč služita? - In obenem ne zadosti.
Živita nad mejo revščine,
a še vedno od plače do plače.
Najbolje bi bilo, da kupita zasebno zavarovanje
prek Zakona o dostopni oskrbi.
Hvala.
Starša nista zavarovana?
Žal mi je, Ana.
Koliko bi stalo, da bi očeta obdržali tu?
Ne vem.
A samo obisk operacijske stane več tisoč dolarjev.
Nečesa se bomo domislili.
Vijoličen pokrovček za CBC, rdeči za kemično in serologijo.
V redu.
Pripravljena? - Ja.
Žile se mi slabo vidijo.
Zdaj ali nikoli.
V redu.
Ena, dve, tri.
Dobro teče. - Hvala bogu.
Kar daj prvo gor.
Zdaj lahko spustiš prevezo.
Saj res. Oprosti.
V laboratorij ne bodo vzeli brez inicialk in datuma.
Kako se počutiš? - Krasno.
Upam, da bom to počela večkrat dnevno.
Pripravljena.
Pritiskaj na tole za minuto.
Inicialke, čas in datum.
Sranje.
Čistilni servis v severni trakt.
Oprosti.
Kako je?
Stabilen. Dobro mu gre.
Ne izgleda tako.
Ima možganske poškodbe?
CT glave ne kaže krvavenja ali zloma lobanje.
Verjetno je hujši pretres.
Težko je reči, kdaj bo spet pri zavesti.
Si je kaj zlomil? - Mislim, da ne.
Naj se zahvali praproti.
Tudi CT prsnega koša in abdomna ne kažeta hujših poškodb.
Kaj je to?
Respiratorna terapija.
V redu.
Ena, dve, tri, hop.
Ventilator?
Ne, krvavi na hrbtu. Moramo ga obrniti.
Umaknite se, Tanya.
Ena, dve, tri, gor.
Ena, dve, tri,
čez. V redu.
Sranje.
Levi bok. - Previdno. Mogoče je steklo.
2-centimetrska laceracija. Odpri komplet za šivanje, 4-0 Prolene.
Ni krvavel, ko smo ga ob prihodu obrnili.
Ne, a ko smo ga premikali za CT,
se je mogoče odprlo.
Počasno krvavenje.
Mogoče v obliki osmice.
Ja, majhni kosi stekla, tik pod kožo.
Je sproščeno? - Ja, lahko premikam.
Izvlekel bom. - Ne.
Sranje.
V redu. - Večji je bil,
kot sem mislil. - Arterijsko.
Lahko dobim gaze, prosim?
Bruhala bom.
Pritisnite z vseh strani. - Ja.
Lahko ga potisnem nazaj.
Ne! - Ne, dovolj škode si naredil.
Naj potem črepinje vlečem ven? - Nikakor.
Steklo je zadrževalo kri.
Ne več. Tlak pada. Pokličite kirurgijo.
Iskala sem te. - No, pa si me našla.
Rentgen imam za gospo s kašljem.
Čuden infiltrat. Si videla?
Ne, pisala sem izvide.
Poglej.
Ja, nitkast spodnji del. - Očitno aspiracijska pljučnica.
Pomisli. Kako prideta ustna in želodčna tekočina v pljuča?
Disfagija, motnje požiranja.
Ampak ni stara, da bi se davila na hrani.
Ja. Pa dalj časa trajajoče bruhanje.
Mogoče nedavni gastroenteritis, zastrupitev s hrano.
Ja. Ali pa...
Ali pa motnja hranjenja.
Misliš, da je bulimična?
Obsedena je s telovadbo.
Preveri sklenino za sekalci.
Kako je že...
Če ni v diferencialu, potem ne bo v diagnozi.
Saj veš...
Ja, saj veš to.
Dobra lumbalna. - Hvala.
Živjo. Ste klicali za posvet za Jacksona Davisa?
Ja.
Victoria bo predstavila primer.
To je Jada, Jacksonova sestra.
Dr. Jefferson iz psihiatrije.
Psihiatrija? A ima duševne težave?
Vse možnosti preverjamo.
Bomo vedeli več, ko se pogovorim z njim.
V redu.
Živjo, Jackson.
Jackson, se lahko zbudite?
Jackson. - Uspavala so mu dali.
Se bom vrnil pozneje.
To je bilo pa hitro.
Naslednjič počakaj, da se pacient zbudi,
preden me pokličeš.
Psihiatri lahko delo opravimo, če se lahko pogovarjamo s pacienti.
Malce sem se prenaglila.
Bom.
Hvala.
Se opravičujem.
Tlak je višje po transfuziji.
Kaj za vraga? Stabilen je bil. - Sprememba stanja.
Pripravite sponko.
Kateri pametnjakovič je to izvlekel?
Mislil sem, da je sproščen delček.
Naslednjič prepusti odločitve odraslim.
Dr. McKay, pripravljena?
Kot ledena sveča.
Božič julija.
Sophie, se lahko javiš?
Vbrizgavam XSTAT.
Halo? - Kaj je to?
Brizga z majhnimi hemostatičnimi gobicami, ki se hitro povečajo.
Razumem. Hvala.
Radiologija. Specializant naj bi nekaj spregledal.
V levem paralumbarnem mišičju je prozoren tujek.
Nič več.
Zveni kot sindrom prazničnega vikenda.
V redu.
To izgleda suho.
Na površini.
Obrnimo ga nazaj.
Ena, dve, tri, čez.
Ena, dve, tri, obrat.
Ena, dve, tri, dol.
CT je pripravljen na še enega.
Radiologija nam drži sobo.
Glej, kako obvladaš. - Ja.
Kako ste vi?
Vsekakor ne dobro.
Dali vam bomo ingverjevo pivo.
V operacijski nikoli ne odstranjujemo globokih tujkov.
To vedno prepustimo kirurgom.
Ne bo se ponovilo.
Ravno tebe iščem. - Seveda.
Skoraj, kot da se me izogibaš.
Jaz? Nikoli.
Samo res sem zaposlen, saj veš, živim sanje,
rešujem revne, utrujene in potlačene množice, ki hočejo zadihati.
Kakšen svetnik. - To si vsak dan rečem.
Menda si pred kako uro obravnaval ponesrečenega motorista?
Ja.
Nisem ga rešil.
In ne, ni nosil čelade.
Zanimivo.
Zaradi ene motoristične nesreče ne bom preklical dopusta.
Nisem rekel, da bi moral.
Upam, da je umrl v tem, kar je imel rad.
To pa je optimistično.
Vedno gledam svetlo plat.
Nisem tvoj pacient. - Vem.
Konflikt interesa.
Zakaj? Ker sva prijatelja?
Poglej ga, kako je uporabil besedo na "P". To je rast.
Pogosto uporabljam besede na "P". Terapija očitno deluje.
Nekoga novega imam zate.
Nepopustljiva je.
Všeč ti bo. - Upam, da res.
Zadnja dva nista bila ravno zame.
Kaj to pomeni? Sočutna?
Včasih malce traja,
da najdeš pravega.
Moralo bo počakati, ker grem jutri na dopust.
Lahko tudi na daljavo.
Izlet z motorjem je na daljavo.
Gotovo je nekdo vrgel petardo v stranišče.
To pa je res neumno.
Ljudje so butasti.
Ja.
Kaj pa je s tabo?
Boš stavil?
Ja. Ja, ja. Mogoče.
Poglej me. Samo pravi denar jemljem.
Nič od tistega "ti dolgujem" sranja.
Saj imam denar.
Moja prva plača je končno prišla...
Lepo.
40 na...
Izpad elektrike.
Lepo. - Nekdo pa rad stavi veliko.
Čestitke, doktor. - Hvala.
Ta tvoja stran mi je všeč.
Kaj boljše? - Ne.
Kakšno lepilo ste uporabili?
Mar ni vseeno? Oči imam še vedno zlepljene.
Še nekaj lahko poskusim.
Ne, dovolj mi je. Prej sem prosila za dr. J., zdaj pa jo hočem videti.
Nekaj časa me ni bilo tu. Ne poznam nobene dr. J.
Ena najboljših zdravnic v Pittsburghu.
Saj res, dr. J.
Opravite svoje, milostljiva.
Najprej rabim dober oprijem za redukcijo.
Takole.
Sprostite se.
Globoko vdihnite z odprtimi usti.
Nisem si tako predstavljal najinega prvega intimnega srečanja.
V redu. Imam.
Zdaj pa na tri, prav?
Ena,
dve...
Pizda materna!
Rekli ste na tri. - Vem.
Tako se niste zakrčili.
Mislim, da je delovalo. Kako se počutite?
Lahko sedem?
Mojbog.
To je vsekakor bolje.
Mojbog.
Vas lahko objamem?
Mogoče pozneje.
Aspiracijska pljučnica? Kako se to zgodi?
Ko vstopijo bakterije iz ust ali želodca
v sapnik,
kadar se davite, če jeste ali bruhate.
A kdaj spijete toliko alkohola, da zaspite?
Ne, ne pijem dosti.
Ste imeli pred kratkim trebušno gripo ali pa zastrupitev?
Ne in ne.
Vam lahko pogledamo v usta?
Nagnite se nazaj in odprite.
Kaj?
Sklenina na zobeh je obrabljena.
Kaj to pomeni?
To se zgodi, če se nekdo večkrat prisili v bruhanje.
Trebušna kislina uniči sklenino.
Kako je to povezano s pljučnico?
Mogoče jo je povzročilo.
Mi lahko daste zdravila?
Ja, lahko.
Dr. J., končno.
Res me veseli, da se spoznava, dr. J.
To je Willow, tvoja nova pacientka.
V bistvu sem študentka.
Vse tvoje videe gledam.
Tisti o težkih sodelavcih je res super.
To moram gledati.
Kaj je Willowina težava?
Zlepila sem si oko.
Prirezovanje in olje nista pomagala? - Ne.
Potem priporočam, da trepalnice porežemo.
Se strinjam.
Če boš ti izvedla.
V redu. Seveda.
Sedi.
Obe oči zapri in bodi čim bolj pri miru.
V redu.
Izvoli.
Hvala, dr. Langdon.
Takole.
Koliko sledilcev imaš?
Več kot si misliš, dr. Langdon.
Takole.
Uspelo ti je.
Mojbog. Grozno izgleda.
Saj si lahko namestim umetno trepalnico, kajne?
Kako se počutite, g. Diaz?
Veliko bolje.
Morava se pogovoriti, zakaj je vaš diabetes tako napredoval.
To je študentka, dr. Kwan.
Kar boste rekli, ostane med nami.
Jemljem manjšo dozo inzulina kot predpisano.
Koliko predpisane doze pa vzamete?
Polovico.
Včasih sem bil zavarovan prek dela, a sem med pandemijo izgubil službo.
Takrat sem lažje redno jemal zdravila.
Tudi super zdravnika sem imel.
Zdaj sem ostal sam.
Imate monitor glukoze? - Ja.
A si ne morem privoščiti testnih trakov.
Predragi so.
Ne bi rad govoril o tem pred družino.
Živjo. - Živjo.
Moji punci.
Si poklicala brata?
Nogomet imata. - Dobre novice imam.
Začela sem GoFundMe za očka.
Kaj?
Zbiram denar za zdravljenje,
ker nimamo zavarovanja.
Ne, ne,
prekliči to.
Zakaj?
Trdo delam. Ne rabim miloščine.
Očka, če pa imam že... - Ana!
Slišala si me. Odstrani.
Jezus, Orlando.
Louie, na skrivaj sem vas prišel preverit.
Kako ste? - Dobro.
Zob je že precej bolje. - Me veseli.
Očitno boste naslednje tri ure tu.
Krvni tlak moramo spremljati.
Mi lahko prinesete pijačo?
Vodo ali pomarančni sok?
Pozabite.
Kako sta otroka?
Pravi mali pošasti.
Tanner ima pet let, Penny tri.
Ni to blagoslov?
Ja, a nočeta spat.
Pa še psa imamo, ki ves čas koplje luknje.
Koliko sonca imate na vrtu?
Ne vem. Precej.
Posadite trpežno ljuljko.
Zmerno jo zalivajte
in namestite začasno ograjo, da ne bo mogel pes do nje.
Navdušen sem.
Kaj naj rečem? Rad imam trave.
Ne, resno, kako veste vse to?
Bil sem hišnik.
Včasih sem delal z vrtovi in tratami.
Robby.
Imaš sekundo?
Dr. Langdon. - Dr. Al-Hashimi.
Kako je na triaži?
Z Donniejem imava vse pod nadzorom. - Dobro.
Hočem, da končaš in se nam pridružiš.
Še več prihodov iz Westbridgea pričakujemo.
Velja.
Samo rada bi rekla, da je super,
da si v programu za pomoč zdravnikom.
Vem, da je precejšnja obveza.
Ja, na začetku je bilo težko,
a zdaj sem že skoraj končal.
Samo še štiri leta.
Peni ti dam za tvoje misli.
Precej dražje so od tega.
Nimam denarja. Vzemi ali pusti.
Dan ne gre tako, kot sem pričakoval.
Rabili smo okrepitve. Langdon je bil na voljo.
Upal sem, da bom na dopustu, ko se vrne.
Zelo blizu sta si bila.
Mogoče ti hoče vesolje povedati, da morata razčistiti.
Mogoče.
Mogoče pa tudi ne.
Morali vas bomo obdržati tu, da vam damo IV antibiotike
in spremljamo kisik.
V redu.
Kaj, če...
Sem se silila k bruhanju?
No...
Bulimija je ozdravljiva.
Saj sem hotela nehati.
Sem že nehala.
Družina se zbira ob hrani.
Jemo, ko praznujemo in kadar žalujemo.
Jemo.
Potem sem prišla na kolidž in je bilo pomembno, kako izgledam.
To je velik pritisk.
Začela sem bruhati.
Vsi so rekli, da izgledam dobro.
Zato sem šla večkrat na fitnes.
Nisem rabila toliko bruhati.
Lani sem končala vezo. Vse se je vrnilo.
Telesu na dolgi rok škodujete.
To ne mine samo od sebe.
Nič ni narobe, če rabite pomoč.
Lahko vas vpišemo v program za motnje hranjenja.
Tu v bolnici? - Program za dnevne paciente je.
Dobivali se boste s terapevtom, sami ali v skupini,
enkrat, dvakrat na teden.
Se strinjate z obiskom terapevta?
Ja.
Bi raje imeli terapevta
ali terapevtko?
Po možnosti temnopolto žensko.
Ja, to lahko uredimo.
Hvala.
Dobro si ujela.
Temnopolte ženske pogosto padejo skozi sito pri motnjah hranjenja.
Res? - Na žalost.
V srednji sem mislila, da imam motnjo hranjenja,
zato sem veliko raziskovala o tem.
Nisem je imela... Ne, samo...
S sestro sva bili kot mladostnici zelo izbirčni.
Barva in tekstura,
zelenjava in ribe,
jajce,
sluzasta okra, šparglji, ogabno.
Starše sva spravljali ob pamet. - Jajca. Čudno.
Ni tako čudno.
Moram urediti svoje izvide.
Če bi se pogovorila, mi povej.
O čem?
Kako je v drugem letu? Težje kot v prvem.
Ja, nadzor nad študenti, pripravniki,
nimam časa za svoje izvide.
Čakaj, da prideš na zdravniško, kirurško in srčno intenzivno.
Res je intenzivna.
Zdi se mi, da je še huje.
Pomaga ti pri kliničnih veščinah,
saj veš, skrb za najbolj bolne paciente.
Povej to tem izvidom.
Narekuj si. Boš hitrejša.
Kako je pacient iz Westbridgea?
Nisi mi rekel za troponin. - G. Samba.
Posteriorni STEMI je imel. - Kaj?
Na EKG-ju ni bilo nič.
Običajno ni.
Večina zdravnikov bi ga zgrešila.
Ti pa ne.
Imel sem srečo.
Pa že, Fuckleberry.
Sem te s čim razburil?
Ne.
V redu.
Hej. - Kaj dogaja?
Pacientka je nazaj. Se spomniš Debbie Cohen?
Ne. 16 pacientov sem že imel danes.
Natakarica s celulitom na hrbtu stopala?
Ja, Keflex sem ji dal in označil rob.
Ja, dal sem ji vročo oblogo. A raje poglej.
Živjo. Dr. Langdon.
Nisem vas pričakoval že tako kmalu.
So vam zdravila razdražila trebuh?
Ne. Boleti me je začelo še bolj.
Rekli ste, naj se vrnem, če bo rdečica prestopila oznako.
Pokažite.
Očitno zdravila, ki sem vam jih dal,
ne delujejo na okužbo.
Zato vam bomo dali IV antibiotike
in vas sprejeli na oddelek.
Je hudo?
Ne, če bomo obvladali.
MRSA? - Ali še kaj hujšega.
Prevedel: Jure Janet